**Periodizácia dejín hudby. Hudba v praveku.**

Periodizácia dejín hudby znamená zoradenie hudobných období podľa toho, ako za sebou nasledujú v čase.

1 **Pravek** (50000- 5000 pred n. l.) -vynájdenie písma Sumermi a vznik prvých mestských štátov)

2 **Starovek** (5000-500 pred n. l.- zánik Západorímskej ríše, rozmach kresťanstva) staroorientálne štáty, antické Grécko Rím

3 **Stredovek** (5. – 14. stor. 500- 1400) vplyv cirkvi

4 **Renesancia** (15.- 16. stor. 1400-1600) návrat k antike

5 **Barok** (17. stor. 1600- 1720) polyfónia, vznik opery

6 **Klasicizmus** (1720- 1830, cc 18. stor. ) jednoduchosť, zrozumiteľnosť

7 **Romantizmus** (19. stor., 1820- 1920) vznik národných škôl, programová hudba

8 **Impresionizmus** (prelom 19. a 20. stor.) zvuková farebnosť, zachytenie prchavého dojmu, okamihu

9 **Hudba 20. storočia**

PLYŠTÝLOVOSŤ- viacero štýlov sa rozvíja naraz- 1. polovica 20. stor. – impresionizmus, civilizmus, expresionizmus, neofolklorizmus, neoklasicizmus

2. polovica 20. storočia- determinizmus, indeterminizmus (aleatorika) neoromantizmus, psychadélia, elektroakustická hudba ....

**Pravek** (50000- 5000 pred n. l.)

Hudba sprevádza ľudstvo už od jeho vzniku. V praveku prevládala rytmická zložka nad melodickou zložkou. Hudba sa spájala s tancom a pohybom.

**Teórie vzniku hudby:**

1 Hudba vznikla z reči

2 Reč sa vyvinula z hudby- spevu

3 Hudba vznikla pri práci

**Hudba mala v praveku 2 funkcie:**

RITUÁLNU (obradnú) používala sa pri rozličných obradoch, pri narodení, pohreboch, privolanie dažďa, dobrej úrody spájala sa s bohmi.

SIGNÁLNU pomocou hudby sa ľudia dorozumievali, napr. hlásili svoju polohu pri love hraním na rohy zvierat, príslušnosť k danému kmeňu rozličnými pokrikmi.

Písomné pramene sa nám z tohto obdobia nezachovali (ešte nebolo písmo), pri skúmaní nám pomáha hudobná archeológia a porovnávanie archeologických nálezov s hudbou primitívnych kmeňov v Afrike a Južnej Amerike. V praveku sa požívali nasledovné hudobné nástroje: škrabky, chrastidlá, hrkálky, rohy zvierat, drevené a kostené píšťaly, neskôr zvonce (bronzové, železné), bubny potiahnuté kožou zvierat...



